Lamelo Bols

Lamelo Lafrenss Bols (; dzimis ) ir amerikāņu basketbolists, kurš spēlē saspēles vadītāja pozīcijā. 2025. gadā pārstāv Nacionālās basketbola asociācijas (NBA) komandu Šarlotas "Hornets", kurā aizvadījis visu profesionālā basketbola karjeru.

Viņa vecākais brālis Lonzo Bols arī ir profesionāls basketbolists un spēlē NBA.

 Karjera 
Vidusskolu basketbolā spēlēja Chino Hills vidusskolas Kalifornijā un SPIRE institūta Ohaio komandās. Savā pirmajā sezonā Chino Hills L. Bols ieguva valsts čempiona titulu un tika atzīts par vienu no labākajiem jaunajiem spēlētājiem valstī. 2017. gadā L. Bols parakstīja līgumu ar Lietuvas pieaugušo basketbola komandu Prienai. 2018. gada vasarā viņš pievienojās Losandželosas "Ballers" Junioru basketbola asociācijā (alternatīva jaunajiem basketbolistiem NCAA čempionātam), bet 2019.— 2020. gada sezonu aizvadīja Austrālijas Nacionālās basketbola līgas komandā Illawarra Hawks, kļūdams par sezonas labāko debitantu līgā.

L. Bols bija pieteicies dalībai 2020. gada NBA draftā un tika uzskatīts par vienu no pretendentiem uz augstu vietu. Drafta pirmajā kārtā viņu ar kopējo trešo numuru izvēlējās Šarlotas "Hornets", un noslēdza līgumu ar spēlētāju. 2021. gada 9. janvārī 19 gadu un 140 dienu vecumā L. Bols kļuva par jaunāko spēlētāju NBA vēsturē, kas izpildījis tripple-double (22 punkti, 12 atlēkušās bumbas un 11 rezultatīvas piespēles), apsteidzot Markelles Fulca rekordu (komanda ar 113—105 uzvarēja Atlantas "Hawks"). 5. februārī viņš uzstādīja karjeras rezultativitātes rekordu, gūstot 34 punktus zaudējumā (121—138) Jūtas "Jazz" un kļūdams par jaunāko spēlētāju "Hornets" vēsturē, kas iemetis vairāk nekā 30 punktus spēlē.

Sekojošajās sezonās daudz cīnījies ar traumām, tomēr 2022. gadā pirmo reizi tika uzaicināts piedalīties NBA Visu zvaigžņu spēlē.

 Atsauces 

 Ārējās saites 

Kategorija:2001. gadā dzimušie
Kategorija:Saspēles vadītāji
Kategorija:Šarlotas "Hornets" spēlētāji
Kategorija:ASV basketbolisti
Kategorija:Kalifornijā dzimušie